দাভিদ দি দোনাতেল্লো
দাভিদ দি দোনাতেল্লো (বাংলায়: দোনাতেল্লোর দাভিদ) হল লাক্কাদেমিয়া দেল সিনেমা ইতালিয়ানো (ইতালীয় চলচ্চিত্র একাডেমি) কর্তৃক প্রদত্ত বার্ষিক চলচ্চিত্র পুরস্কার। ইতালীয় ভাস্কর দোনাতেল্লোর দাভিদ মূর্তির নামানুসারে এই পুরস্কারের নামকরণ করা হয়। ১৯৫৬ সাল থেকে ইতালীয় এবং বিদেশি চলচ্চিত্রের জন্য এই পুরস্কার প্রদান করা হচ্ছে। বর্তমানে ২২টি বিভাগে এই পুরস্কার প্রদান করা হয়। এটি একাডেমি পুরস্কার বা অস্কারের সমতুল্য।